लेकिन अब तक की भविष्यवाणियों के अनुसार ये सब ले पेन की जीत के लिए काफी नहीं है. लेकिन कुछ पर्यवेक्षक अपनी निगाह अगले चुनाव पर डाल रहे हैं. पत्रकार क्रिस्टॉफ बार्बिये कहते हैं कि अब सारी जिम्मेदारी इमानुएल माक्रों के सफल कार्यकाल पर होगी. "यदि माक्रों कामयाब नहीं रहते हैं तो अगले राष्ट्रपति का नाम मारीन ले पेन या मारियोन मारेचाल ले पेन होगा." मारियोन ले पेन की भतीजी हैं. यह पुलिज्म का खूनी रोमांच शुरू होने से पहले फ्रांस के लिए अपने आप को संभालने का आखिरी मौका है. यदि 27 वर्षीया मारियोन कभी चुनाव लड़ती हैं तो एलिजी पैलेस में जाने की कोशिश करने वाली वह ले पेन की तीसरी पीढ़ी होगी.